Quina temàtica explora aquest text?
Les llengües pama-nyunga són una família lingüística present a pràcticament arreu d'Austràlia, excepte a la costa nord del país. És la família lingüística, per tant, més estesa de les llengües aborígens, la que té més parlants, la que té més llengües i la més coneguda, fins al punt que de vegades es fa referència la resta de llengües australianes com a llengües no pama-nyunga, malgrat que és un terme poc concret científicament. Concretament, agrupa fins a 300 llengües. El nom pama-nyunga fa referència a dues branques de la família, les llengües pama i les llengües nyunga. En cadascuna de les dues branques, el nom és la paraula que tenen per dir "home". En general, hi ha consens entre els lingüistes sobre l'existència d'aquesta família, per bé que hi ha algunes veus que l'han posada en qüestió, notablement la del lingüista anglès Robert Malcolm Ward Dixon.
El text tracta sobre lingüística.